Colliers: România este printre cele mai accesibile piețe imobiliare din ECE
Creșterea salariilor medii într-un ritm mai rapid decât majorarea prețurilor a îmbunătățit accesibilitatea locuințelor în România, spre deosebire de alte țări din regiunea Europei Centrale și de Est (ECE), precum Polonia, Cehia sau Ungaria, unde prețurile și chiriile au înregistrat creșteri semnificative, potrivit celor mai recente analize citate de Colliers. În București, prețurile locuințelor au crescut cu aproximativ 50% în ultimii cinci ani, în timp ce la Cluj-Napoca s-a înregistrat o creștere de 80%. Pentru comparație, majoritatea marilor orașe din regiune au raportat creșteri de 80% până la 100% în aceeași perioadă.